કદાચ નહીં કારણકે દેશભરમાં જેટલા ગુજરાતીઓ હિન્દુત્વ અથવાતો હિન્દુ ધર્મ સાથે જોડાયેલા છે એટલા બીજે કદાચ ક્યાંય નથી જોડાયા. રાહુલ ગાંધીએ અચાનક જ લઘુમતી સમાજને ઇગ્નોર કરીને માત્ર ચૂંટણી સમયે જ મંદિર યાત્રાઓ શરુ કરી દીધી છે એ જોઇને ગુજરાતનો કોઇપણ હિન્દુ એમ જરૂર વિચારશે કે એકવાર કોંગ્રેસ તેમના ખભે પગ મૂકીને ગુજરાતની સત્તા મેળવશે પછી લાભ સર્યા બાદ તેને લઘુમતી સમાજની જેમ હિન્દુઓને પણ ગરમ બટેટાની માફક જમીન પર ફેંકી દેતા વાર નહીં લાગે.